ai4bharat/Pralekha huggingface dataset:
প্রধানমন্ত্রীরদপ্তর
বায়ুসেনা দিবসে বায়ুসেনা এবং তাঁদের পরিবারের প্রতি প্রধানমন্ত্রীর সম্মান জ্ঞাপন
নয়াদিল্লি, ৮ অক্টোবর, ২০১৯
বায়ুসেনা দিবসে বায়ুসেনা যোদ্ধা এবং তাঁদের পরিবারের প্রতি প্রধানমন্ত্রী শ্রী নরেন্দ্র মোদী সম্মান জ্ঞাপন করেছেন।
প্রধানমন্ত্রী বলেছেন, “বায়ুসেনা দিবসে দেশবাসী কৃতজ্ঞ চিত্তে বায়ুসেনা এবং তাঁদের পরিবারের প্রতি শ্রদ্ধা জানাচ্ছে। ভারতীয় বায়ুসেনা সর্বাধিক শ্রেষ্ঠত্ব এবং আত্মত্যাগের মধ্য দিয়েই প্রতিনিয়ত দেশের সেবা করে চলেছে।”
CG/SS/DM
(Visitor Counter : 46
প্রধানমন্ত্রীরদপ্তর
সংযুক্ত আরব আমিরশাহীর রাষ্ট্রপতি শেখ খলিফা বিন জায়েদের প্রয়াণে প্রধানমন্ত্রীর শোকপ্রকাশ
নতুন দিল্লি, ১৩ মে, ২০২২
প্রধানমন্ত্রী শ্রী নরেন্দ্র মোদী সংযুক্ত আরব আমিরশাহীর রাষ্ট্রপতি শেখ খলিফা বিন জায়েদের প্রয়াণে গভীর শোকপ্রকাশ করেছেন। প্রধানমন্ত্রী বলেছেন, তিনি একজন মহান দেশনায়ক এবং দূরদর্শী নেতা ছিলেন, যাঁর নেতৃত্বে ভারত-ইউএই সম্পর্ক সমৃদ্ধিলাভ করে।
এক ট্যুইট বার্তায় প্রধানমন্ত্রী বলেছেন, “শেখ খলিফা বিন জায়েদের প্রয়াণ সম্পর্কে জানতে পেরে আমি গভীরভাবে শোকাহত। তিনি একজন মহান দেশনায়ক এবং দূরদর্শী নেতা ছিলেন, যাঁর নেতৃত্বে ভারত-ইউএই সম্পর্ক সমৃদ্ধি লাভ করে। সংযুক্ত আরব আমিরশাহীর মানুষের সঙ্গে ভারতের মানুষও আন্তরিক সমবেদনা জানাচ্ছে। তাঁর আত্মার শান্তি কামনা করি।”
CG/SS/SKD/
(
স্বাস্থ্যওপরিবারকল্যাণমন্ত্রক
বর্তমানে দেশে ৩ লক্ষ ৪২ জন কোভিড-১৯ সংক্রমিত চিকিৎসাধীন রয়েছেন
আরোগ্য লাভ করেছেন ৬ লক্ষ ৩৫ হাজার জন এবং এই সংখ্যা বৃদ্ধি পাচ্ছে
সংক্রমিতদের মধ্যে ভেন্টিলেটরে ১ শতাংশ, আইসিইউ-তে ২ শতাংশের কম এবং ৩ শতাংশ সংক্রমিত অক্সিজেনের সাহায্যে রয়েছেন
নয়াদিল্লি, ১৭ জুলাই, ২০২০
দেশে বর্তমানে কোভিড-১৯-এ চিকিৎসাধীন সংক্রমিতের সংখ্যা ৩,৪২,৭৫৬ জন। ৬ লক্ষ ৩৫ হাজারেরও বেশি সংক্রমিত  সুস্থ হয়ে উঠেছেন।
বিশ্বে দ্বিতীয় জনবহুল রাষ্ট্র ভারতের মোট জনসংখ্যা ১৩৫ কোটি। এ দেশে প্রতি ১০ লক্ষ জনে ৭২৭.৪ জন সংক্রমিত হয়েছেন। আন্তর্জাতিক হিসেবে প্রতি ১০ লক্ষ জনপিছু সংক্রমণের এই হার বেশ কম। ইউরোপের অনেক দেশে এই হার ৪ থেকে ৮ গুণ বেশি।
ভারতে প্রতি ১০ লক্ষ জনপিছু ১৮.৬ জন সংক্রমণের কারণে মারা যাচ্ছেন। সারা বিশ্বের অনুপাতে এই সংখ্যা সর্বনিম্ন। রাজ্য ও কেন্দ্রশাসিত অঞ্চলগুলির সঙ্গে সমন্বিত উদ্যোগে বাড়ি বাড়ি সমীক্ষা, সংক্রমিতের সংস্পর্শে যাঁরা এসেছেন তাঁদের শনাক্তকরণ, কন্টেনমেন্ট এবং বাফার এলাকায় নজরদারি, নমুনা পরীক্ষার পরিমাণ বাড়ানো এবং যথাযথ সময়ে রোগ শনাক্তকরণের ফলে সংক্রমণের হার বেশ কম। এর মাধ্যমে দ্রুত চিকিৎসাও শুরু করা সম্ভব হয়েছে।
কোভিড-১৯-এর সংক্রমিতদের ভারত নির্দিষ্ট নিয়ম অনুযায়ী কম সংক্রমিত, মাঝারি এবং বেশি সংক্রমিত হিসেবে চিহ্নিত করে। কেন্দ্রীয় স্বাস্থ্য ও পরিবারকল্যাণ মন্ত্রকের নিয়ম অনুযায়ী, যথাযথ ব্যবস্থা গ্রহণের ফলে ইতিবাচক ফল পাওয়া যাছে। লক্ষণহীন অথবা মৃদু লক্ষণযুক্ত সংক্রমিতদের হোম আইসোলেশনে থেকে চিকিৎসার পরামর্শ দেওয়া হয়েছে। যাঁরা মাঝারি সংক্রমণযুক্ত এবং যাঁদের সংক্রমণের তীব্রতা বেশি, তাঁদের কোভিড নির্ধারিত হাসপাতাল অথবা স্বাস্থ্যকেন্দ্রে চিকিৎসা চলছে। হোম আইসোলেশনে থাকার ফলে হাসপাতালগুলির ওপর চাপ খানিকটা কমছে এবং চিকিৎসকরা হাসপাতালে তীব্র অথবা মাঝারি সংক্রমিতদের যথাযথ চিকিৎসা করতে পারছেন। এই প্রসঙ্গে উল্লেখযোগ্য, বর্তমানে মোট সংক্রমিতের ১.৯৪ শতাংশ আইসিইউ-তে ও ০.৩৫ শতাংশ ভেন্টিলেটরে চিকিৎসাধীন। মোট চিকিৎসাধীন সংক্রমিতের মধ্যে ২.৮১ শতাংশকে অক্সিজেন দিতে হচ্ছে।
দেশজুড়ে চিকিৎসা পরিকাঠামো ক্রমশ বাড়ানো হচ্ছে। এর ফলে কোভিড নির্ধারিত হাসপাতালগুলিতে স্বাস্থ্য পরিকাঠামো আরও উন্নত হচ্ছে। বর্তমানে ১,৩৮৩টি কোভিড নির্ধারিত হাসপাতাল, ৩,১০৭টি কোভিড স্বাস্থ্যকেন্দ্র এবং ১০,৩৮২টি কোভিড কেয়ার সেন্টার রয়েছে। এগুলিতে ৪৬,৬৭৩টি আইসিইউ বেড এবং ২১,৮৪৮টি ভেন্টিলেটর রয়েছে। দেশে এখন এন৯৫ মাস্ক এবং ব্যক্তিগত সুরক্ষা সরঞ্জাম বা পিপিই কিটের কোন ঘাটতি নেই। কেন্দ্র বিভিন্ন রাজ্য, কেন্দ্রশাসিত অঞ্চল ও কেন্দ্রীয় প্রতিষ্ঠানে ২,৩৫,৬৮,০০০টি এন৯৫ মাস্ক এবং ১,২৪,২৬,০০০টি পিপিই কিট সরবরাহ করেছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB/DM
(
প্রধানমন্ত্রীরদপ্তর
শ্রী নরেন্দ্র চঞ্চলের প্রয়াণে প্রধানমন্ত্রীর শোক প্রকাশ
নতুনদিল্লি, ২২শে জানুয়ারী, ২০২১
প্রধানমন্ত্রী শ্রী নরেন্দ্র মোদী, শ্রী নরেন্দ্র চঞ্চলের প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ লোকপ্রিয় ভজন গায়ক শ্রী নরেন্দ্র চঞ্চল জির প্রয়াণের খবরে অত্যন্ত ভারাক্রান্ত হয়েছি। ভজন গানের জগতে তাঁর বলিষ্ঠ কন্ঠের জন্য তিনি পরিচিত। শোকের এই সময়ে তাঁর পরিবারের সদস্যদের ও গুণমুগ্ধদের সমবেদনা জানাই। ওঁ শান্তি ।“
জলশক্তি মন্ত্রক
কোভিড-১৯-এর সতর্কতার মধ্যে আনন্দ ও উৎসাহের সঙ্গে ভার্চ্যুয়ালি গঙ্গা উৎসব শুরু হয়েছে
নয়াদিল্লি, ২ নভেম্বর, ২০২০
২০২০-র গঙ্গা উৎসব সোমবার, দোসরা নভেম্বর শুরু হয়েছে। ন্যাশনাল মিশন ফর ক্লিন গঙ্গার মহানির্দেশক শ্রী রাজীব রঞ্জন মিশ্র তাঁর শৈশব থেকে গঙ্গা নদীর সঙ্গে সম্পর্কের কথা এই অনুষ্ঠানে জানিয়েছেন। তিনি বলেছেন, জাতীয় নদী গঙ্গার গৌরব এই উৎসবের মাধ্যমে উদযাপিত হচ্ছে। তরুণ প্রজন্মকে গঙ্গার প্রাচীন ইতিহাস ও সাংস্কৃতিক গুরুত্বের কথা জানাতে হবে, তাহলেই তাঁরা গঙ্গাকে জলের উৎস হিসেবে খালি বিবেচনা করবে না, আমাদের প্রাচীন সভ্যতার অঙ্গ হিসেবেও ভাবতে শুরু করবে।
এই উৎসবের প্রথম দিন সঙ্গীত শিল্পী ডঃ রেবতী সকালকর সঙ্গীত পরিবেশন করেছেন। 'কাহানি' অংশে ঋতুপর্ণ ঘোষের 'হুজ রিভার ইজ ইট এনিওয়ে’ সহ আরও বেশ কিছু গল্প শোনানো হয়েছে। চার হাজারের বেশি ছাত্রছাত্রী মিনি গঙ্গা কোয়েস্ট – ক্যুইজ প্রতিযোগিতায় অংশ নিয়েছে।
গঙ্গা উৎসব পৃথিবীর বিভিন্ন দেশের সমর্থন পেয়েছে। ভারতে নিযুক্ত কোরিয়ার রাষ্ট্রদূত মিঃ শিং বোংকিল বলেছেন, গঙ্গা শুধু ভারতের জন্য গুরুত্বপূর্ণ নয়, এটি সারা বিশ্বের কাছে ভারতের আধ্যাত্মিকতার প্রতীক। ভারতে নিযুক্ত জার্মান রাষ্ট্রদূত মিঃ ভাল্টার জে লিন্ডার বলেছেন, ন্যাশনাল মিশন ফর ক্লিন গঙ্গার এই উদ্যোগ অত্যন্ত প্রশংসনীয়। ভারতে নিযুক্ত নেদারল্যান্ডসের রাষ্ট্রদূত মার্টিন ফন ডেন বার্গ গঙ্গা উৎসবে তাঁর শুভেচ্ছা জানিয়েছেন এবং বলেছেন, নেদারল্যান্ডস সরকার ভারতের সঙ্গে একযোগে গঙ্গা নদীকে পরিচ্ছন্ন রাখার ক্ষেত্রে কাজ করবে।
এই উৎসবে বৃষ্টির জল সংরক্ষণ করে কিভাবে একটি খরাপ্রবণ জেলা জল সংরক্ষণের কাজ শুরু করেছে রিন্টু থমাস এবং সুস্মিত ঘোষের ছবি 'দ্য মিরাকেল ওয়াটার ভিলেজ’-এ সেটিই দেখানো হয়েছে, । সৌমিত্র দে-র 'রিভাইভাল অফ আহারপাইনস সিস্টেমস’ চলচ্চিত্রের পাশাপাশি বেশ কয়েকটি ছবিও এই অনুষ্ঠানে দেখানো হয়েছে।
উৎসবের অঙ্গ হিসেবে এনসিসি ক্যাডেটরা বৃক্ষরোপন কর্মসূচি উদযাপন করেছেন। পরিচ্ছন্নতার অঙ্গ হিসেবে গঙ্গা নদীর উভয় তীরে নানা অভিযান চালানো হয়েছে। এছাড়া, অঙ্কন প্রতিযোগিতারও আয়োজন করা হয়েছিল। এই উৎসব ৪ তারিখ পর্যন্ত চলবে।
CG/CB/DM
(Visitor Counter : 143